MANIFESTO DE ADHESIÓN Á REDE DE MUNICIPIOS POLA AGROECOLOXÍA: POR UNHA POLÍTICA ALIMENTARIA MÁIS XUSTA, SAUDABLE E SOSTIBLE

O sistema agroalimentario (SA) permite distribuír produtos que cumpren a función da alimentación humana nunha sociedade determinada. Con todo, o sistema actual globalizado ten importantes **impactos ambientais, sociais e económicos**,

* No actual, a produción e distribución de alimentos están estruturada nunha cadea de valor onde a participación **da maioría dos produtores primarios reduciuse a unha mínima parte do valor producido[[1]](#footnote-1)**. Mentres, o resto de eslabóns da cadea acumularon unha grande riqueza, a caída da renda agraria, de forma estable desde hai décadas, que está na orixe da perda de case dous millóns de postos de traballo no sector agrario no conxunto do territorio estatal desde 1976[[2]](#footnote-2), e da exclusión das mulleres da produción agraria. Esta dinámica non para, e seguimos perdendo un 10% das explotacións agrarias cada dez anos, estando este proceso na base dos procesos de despoboamento rural do interior peninsular[[3]](#footnote-3).
* **Maior dependencia da agricultura e gandería dos insumos utilizados** (fertilizantes, fitosanitarios, sementes, etc.) e un monopolio de facto nas vendas por parte da industria agroalimentaria e a gran distribución, orixinando unha **perda da Renda Agraria das PEMES agroalimentarias[[4]](#footnote-4)**.
* Desvencellamento entre produción e consumo, xerando unha **ruptura cos territorios rurais e o seu desenvolvemento económico[[5]](#footnote-5)**. As persoas produtoras – especialmente as pequenas e medianas– teñen un acceso difícil aos seus mercados máis próximos, profundado nun empobrecemento e no abandono rural, sendo unhas das persoas con menor renda do estado[[6]](#footnote-6).
* Fomento da mala alimentación e enfermedades crónicas. Estímase que a alimentación actual e a falta de exercicio físico son unha das principais causas das mortes prematuras e enfermidades de longa duración. **A falta de acceso a produtos frescos, sans e sostibles a un prezo xusto**, **especialmente entre as persoas máis vulnerables** faise cada vez máis común .
* Un **distanciamento crecente entre o campo e a cidade e entre a produción e o consumo**, así como unha perda de confianza cara ao sistema alimentario e, tamén, unha perda de lexitimidade da política en canto á súa obrigación de deberse ao coidado das persoas, as sociedades e a contorna.
* **Insostibilidade ambiental dos sistemas alimentarios**. A forma de producir os alimentos, elaboralos, almacenalos, distribuílos e consumilos, emprega grandes cantidades de substancias tóxicas e xera grandes cantidades de residuos (fertilizantes, pesticidas e xurros ), desperdicia alimentos , está a alterar o clima, transformou o chan e a paisaxe dunha forma sen precedentes e xera desertización, malgasta a auga, rompeu os ciclos bioxeolóxicos e naturais dos ecosistemas e está a esgotar os recursos naturais a unha velocidade vertixinosa.

A agrocoecoloxía, como triplo enfoque (ciencia, conxunto de prácticas e proposta política) debe ser a base para a recuperación do equilibrio entre natureza e sociedade, minimizando os impactos negativos da produción, transformación, distribución, consumo e refugallo de alimentos e impulsando sistemas alimentarios locais e sostibles.

Esta visión está en consonancia co crecente recoñecemento da importancia da alimentación e as políticas alimentarias locais na axenda política internacional durante os últimos anos en diferentes ámbitos e escalas. A nivel internacional son destacables:

* [Carta de Aalborg](http://habitat.aq.upm.es/indloc/aindloc_17.html) (1994)
* [Nova Axenda Urbana](https://habitat3.org/the-new-urban-agenda/) (Cume Hábitat III, Quito, 2016)
* O Ditame do Comité Económico e Social Europeo sobre [«A agricultura periurbana» (2005/C 74/12);](http://eur-lex.europa.eu/legal-content/ES/TXT/?uri=CELEX%3A52004IE1209) ou a [Carta de Agricultura Periurbana](http://llaurantbarcelona.info/carta-lagricultura-periurbana/) (2010).
* Axenda 2030, que recolle os [Obxectivos de Desenvolvemento Sostible de Nacións Unidas](https://www.undp.org/es/sustainable-development-goals) asinada polo Goberno de España en 2015
* [Pacto de Política Alimentaria Urbana de Milán](http://www.foodpolicymilano.org/wp-content/uploads/2015/10/Milan-Urban-Food-Policy-Pact-_SPA.pdf) (2015)
* [Directrices Voluntarias para alcanzar o Dereito a unha Alimentación axeitada](https://www.fao.org/3/y7937s/Y7937S.pdf) (FAO, 2015)
* [Enfoques agroecolóxicos e outros enfoques innovadores en favor da sustentabilidade da agricultura e os sistemas alimentarios que melloran a seguridade alimentaria e a nutrición](https://www.fao.org/3/ca5499es/CA5499ES.pdf). (Comité de Seguridade Alimentaria Mundial , 2019.
* Estratexias ‘[*da granxa á mesa’*](https://eur-lex.europa.eu/legal-content/ES/TXT/?uri=CELEX:52020DC0381) e ‘[*sobre biodiversidade para 2030,*](https://eur-lex.europa.eu/legal-content/ES/TXT/HTML/?uri=CELEX:52020DC0380&from=EN) presentadas pola Comisión Europea en 2020.

No Estado español debemos resaltar a [Carta por unha Soberanía Alimentaria desde os nosos municipios](http://www.economiasolidaria.org/carta_soberania_alimentaria) (2014) e o [Pacto Intervegas pola Soberanía Alimentaria, a Educación Ambiental e a Sustentabilidade do Territorio](https://intervegas.org/pacto/) (2015).

A pesar da importancia da alimentación, o Estado español e as CCAA non dispoñen de políticas alimentarias que permitan enfrontarse de forma holística aos retos do sistema agroalimentario e a alimentación do século XXI. Desde a Rede de Municipios pola Agroecoloxía entendemos como **políticas alimentarias locais** as accións illadas ou agrupadas das entidades locais para intervir nos sistemas alimentarios, os ambientes alimentarios e as dietas da poboación.

Deste xeito, a Rede de Municipios pola Agroecoloxía é a entidade estatal que artella ás entidades locais e supra municipais:

* Comprometidas co dereito á alimentación e a alimentación sostible e saudable
* Que traballan en políticas alimentarias locais sostibles baseadas na agroecoloxía e a súa visión holística e transformadora dos sistemas alimentarios.
* Que queren formar parte dun espazo plural, composto por todos os actores territoriais que promoven sistemas alimentarios locais adaptados ás diferentes realidades do estado, como son as entidades locais e supramunicipais, acompañadas polas organizacións sociais e actores económicos e de investigación locais, entre outros.
* Que fomentan a cooperación e o intercambio de coñecemento para a innovación en políticas alimentarias e na mellora da gobernanza nos sistemas alimentarios locais.

Co presente manifesto damos a benvida a todos aqueles municipios, agrupacións de municipios, mancomunidades e deputacións que compartan que fomenten os sistemas alimentarios locais, respectuosos co medio ambiente, sostibles, inclusivos, resilientes, seguros e diversificados que aseguren comida saudable, sostible e accesible ao conxunto da poboación, e que potencien o emprego local, en liña coas perspectivas da Agroecoloxía e a Soberanía Alimentaria.

Así, **os municipios asinantes comprométense**

* Poñer en marcha plans de acción a través de medidas concretas e específicas
* Desenvolver ferramentas axeitadas de seguimento e avaliación do seu cumprimento
* Construír un ideario que dea cohesión e proxección de futuro

Máis concretamente, as accións levarán a cabo en diferentes ámbitos:

Na **esfera produtiva e de xestión do territorio:**

* Recoñecer a agricultura periurbana e as relacións equilibradas entre o medio rural e o medio urbano
* Recoñecer a actividade profesional, ecolóxica e social das persoas produtoras nos ámbitos social, económico, político e administrativo
* Preservar o chan fértil e as boas prácticas agronómicas e restaurar a capacidade produtiva das contornas urbanas e periurbanos

Na **comercialización e consumo**:

* Impulsar unha agricultura ecolóxica e de proximidade baseada en circuítos curtos
* Sensibilizar e valorar o traballo agrícola, o consumo baseado na agroecoloxía e a paisaxe e patrimonio cultural agrarios

No **ámbito da administración pública local:**

* Fomentar a coordinación intramunicipal entre os distintos departamentos
* Revisar e adaptar os recursos e normativas municipais
* Promover procesos participativos multi-actor e multinivel
* Coproducir coñecemento e coxestión de políticas públicas
* Coñecer os avances realizados en políticas alimentarias locais

A nivel de **Rede**

* Estimular a cooperación intermunicipal e artellar e estender as redes de municipios e compartir con outras municipios e redes análogas a nivel estatal e internacional
* Fomentar a participación e comunicación con outros niveis da administración pública do Estado e a Unión Europea.

*Sinatura (Nome do representante autorizado do municipio, goberno local, mancomunidade, agrupación de municipios ou deputación)*

*En representación de (nome da entidade local)*

*Data e lugar*

1. INE, 2019. Enquisa de población activa. Madrid: INE [↑](#footnote-ref-1)
2. INE, 2019. Estrutura das explotacións agrarias. Madrid: INE. [↑](#footnote-ref-2)
3. Tal ye como recoñece o propio Estado español na Lei 12/2013, de 2 de agosto, de medidas para mellorar o funcionamento da cadea alimentaria. Insipirados na DIRETIVA (UE) 2019/633 DO PARLAMENTO EUROPEO E DO CONSELLO dO 17 de abril de 2019 relativa ás prácticas comerciais desleaais nas relación entre empresas na cadea de suministro agrícola e alimentario o actual executivo aprobou o 3/11/2020 a modificación da anterior lei para reforzala e implementala a partir do 1/11/21 [↑](#footnote-ref-3)
4. En termos reais -12,46%. 23.042,43 € no 2020 vs 26.323,90 € no 2003. MAPA,2021 [↑](#footnote-ref-4)
5. Consello Económico e Social. “El medio rural y su vertebración social y territorial.” Coleción informes, n.º1. Madrid: Consello Económico e Social, 2018 [↑](#footnote-ref-5)
6. En materia de saúde, e sempre segundo a OMS, os alimentos, ben por unha dieta inadecuada ou por unha inxesta tóxica, están ligados ao 70% das mortes por enfermidades crónicas non transmisibles, incluíndo unha cuarta parte das formas de cancro. Esta organización tamén publicou informes sobre os graves impactos sobre a saúde dos pesticidas e a epidemia de sobrepeso e obesidade que afecta hoxe a máis de 2.000 millóns de persoas, e que afecta especialmente ás mulleres. As enfermidades crónicas, moitas veces relacionadas coa alimentación, representan ata o 80% do gasto sanitario anual en Europa, do que apenas o 3% se destina á prevención. [↑](#footnote-ref-6)